Adolf av Luxembourg

Adolf I av Luxembourg (Adolf Wilhelm August Karl Friedrich, født 24. juli 1817 i Biebrich, død 17. november 1905 på Schloss Hohenburg) var den siste hertug av Nassau og den fjerde storhertug av Luxembourg. Han var sønn av Vilhelm, hertug av Nassau (1792–1839) og hans første kone, prinsesse Louise av Sachsen-Hildburghausen. Adolfs halvsøster, Sophia av Nassau gifta seg med Oskar II av Sverige.Adolf, Nordisk familjebok, 1904. Besøkt 17. april 2015

 Hertug av Nassau 
Adolf blei hertug av Nassau den 20. august/30. august 1839, etter farens død. Han støtta det østerrikske keiserdømmet i den østerriksk-prøyssiske krig i 1866. Etter Østerrikes nederlag blei Nassau annektert av kongeriket Preussen og han tapte dermed sine trone, den 20. september 1866.

 Storhertug av Luxembourg 
I 1879 blei Adolfs niese, Emma av Waldeck og Pyrmont, datter av en av hans halvsøstre, gift med hans fjerne slektning Vilhelm III av Nederland. I 1890 etterfulgte deres eneste datter, Wilhelmina, tronen. Det fantes ingen mannlig arving, og ifølge de saliske lover var det umulig for henne som kvinne å overta den luxembourgske tronen. Storhertugdømmet, som hadde vært i personalunion med Nederland siden 1815, blei nå overgitt til den nederlandske kongefamiliens fjerne slektning, den nylig avsatte hertug Adolf.Adolf, Grand duke of Luxembourg, britannica. com. Besøkt 17. april 2015 Han blei innsatt den 23. november 1890 som beskrevet i en familiepakt. Etterkommerne av Adolf er fortsatt i besittelse av storhertugdømmet, men likevel bare kognatisk, ettersom selve uavhengigheten til storhertugdømmet krevde en omskriving av suksesjonslovene for å gjøre kvinnelige arvinger legitime.

 Ekteskap 
Den 31. januar 1844 gifta Adolf seg i St. Petersburg med storfyrstinne Elisabeth Mikhailovna av Russland, niese av keiser Nikolaj I av Russland. Hun døde mindre enn et år etter, i barselseng med en dødfødt datter. Hun var da 19 år. Adolf bygde den russisk-ortodokse Sankt Elisabeth-kirken fra 1847 til 1855. Denne skulle være hennes gravkirke.

Den 23. april 1851 gifta han seg med prinsesse Adelheid-Marie av Anhalt-Dessau (Dessau, 25. desember 1833 – Königstein slott, 24. november 1916), datter av Friedrich av Anhalt-Dessau. De fikk fem barn; bare to av dem blei voksne.

 Barn 
 Vilhelm IV, storhertug av Luxembourg (1852–1912)
 Friedrich Paul Wilhelm av Nassau (23. september 1854–23. oktober 1855)
 Marie Bathildis av Nassau (14. november 1857–28. desember 1857)
 Franz Joseph Wilhelm av Nassau (30. januar 1859–2. april 1875)
 Hilda av Nassau (1864–1952), gifta seg med Fredrik II av Baden

I 1892 tildelte Adolf den arvelige tittelen greve av Wisborg til sin svenske nevø, Oscar Bernadotte,Congreso Internacional de las Ciencias Genealógica y Heráldica, vol. 3, s. 235. Besøkt 17. april 2015  som hadde mista sine svenske titler etter å ha gifta seg uten sin fars godkjenning. Wisborg (også stava Visborg) var et gammelt slott i byen Visby i prins Oscars tapte hertugdømme, Gotland, men tittelen i seg selv blei oppretta i Luxembourgs adelskap.

Adolf døde i 1905 på sitt sommerslott Hohenburg i Bayern, der han også blei gravlagt. I 1953 blei han begravd på nytt krypten i Weilburg slottskapell.Adolphe, Duc de Nassau et Grand-Duc du Luxembourg (1817-1905), monarchie.be. Besøkt 17. april 2015

 Referanser 

 Eksterne lenker 


|-

Kategori:Kongelige tyskere
Kategori:Luxembourgs regenter
Kategori:Huset Nassau-Weilburg
Kategori:Personer fra Wiesbaden